DStadt Chur hät huara Kohla gmacht bim Nummraschild-Verkauf  und vu dämm Schtutz händs Kunscht  aagschafft, so gruusig, gosch fasch drauf.  Die Liegende so heisst das Viech, wo dPoschtschtross dekoriart,  dä Zaschter hätten s gschiider in a Schpiilplatz inveschtiart.    Drzua khunnt dänn no dUmfallgfohr, vor allem jetzt bi Froscht,  wenn bsoffni Typa heiwärts schwankend noch am zehnta Moscht.  Wenn dia dä Frauakörper gsehnd, meinends: I bin dahei!  Erfrüürend eng umschlunga mit dem kalta Wiib us Schtei.  --------------------